দোহার উপজেলার শিক্ষা প্রতিষ্ঠান জয়পাড়া পাইলট উচ্চ বিদ্যালয়কে সরকারি প্রতিষ্ঠান ঘোষণা করায় প্রধানমন্ত্রী শেখ হাসিনা ও শিক্ষা-প্রতিষ্ঠানটির সভাপতি আওয়ামীলীগের প্রেসিডিয়াম সদস্য সাবেক প্রতিমন্ত্রী এ্যাডভোকেট আব্দুল মান্নান খানকে অভিনন্দন জানিয়ে আনন্দ মিছিল করেছে প্রতিষ্ঠানটির শিক্ষক-শিক্ষার্থী ও পরিচালনা পর্ষদের সদস্যরা। শনিবার সকালে বাদ্য-বাজনা সহকারে বিদ্যালয় প্রাঙ্গণ থেকে একটি বর্ণাঢ্য র‌্যালি বের হয়ে উপজেলার প্রধান প্রধান সড়ক প্রদক্ষিন করে উপজেলা পরিষদ চত্ত্বরে শেষ হয়। এসময় উপস্থিত ছিলেন উপজেলা নির্বাহী কর্মকর্তা আফরোজা আক্তার রিবা, দোহার থানার ভারপ্রাপ্ত কর্মকর্তা মো. সাজ্জাদ হোসেন, জয়পাড়া সরকারি পাইলট উচ্চ বিদ্যালয়ের পরিচালনা পর্ষদের দাতা সদস্য সাজ্জাদ হোসেন সুরুজ,বিদ্যোৎসাহী সদস্য অমিতাভ অপু, অভিভাবক সদস্য মহিউদ্দিন মোল্লা, আশিকুর রহমান সোহেল, মহিলা অভিভাবক সদস্য রুনু আক্তার, প্রধান শিক্ষক এস এম খালেক, শিক্ষক প্রতিনিধি সালাউদ্দিন আহমেদ, মোহাম্মদ সামসুদ্দিন, সাঈদা ইয়াসমিন লিনা সহ শিক্ষক ও অভিভাভকরা।